
ADMINISTRACIJOS DIREKTORIUS

ĮSAKYMAS
DĖL INFEKCIJŲ PLITIMĄ RIBOJANČIO REŽIMO TAIKYMO PAKRUOJO VAIKŲ LOPŠELYJE-DARŽELYJE „SAULUTĖ”

2020 m. lapkričio 15 d. Nr. AV- 800
Pakruojis

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 1 punktu, Lietuvos Respublikos sveikatos apsaugos ministro - valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimu Nr. V-2543 ,,Dėl ikimokyklinio ir priešmokyklinio ugdymo organizavimo būtinų sąlygų”, atsižvelgdama į Nacionalinio visuomenės sveikatos centro prie Sveikatos apsaugos ministerijos Šiaulių departamento 2020 m. lapkričio 15 d. teikimą Nr. (6-22 16.1.17 E)2-99825 „Dėl infekcijų plitimą ribojančio režimo taikymo”,
n u s t a t a u, kad nuo 2020 m. lapkričio 16 d. iki lapkričio 27 d. (imtinai):
1. Pakruojo vaikų lopšelyje-darželyje „Saulutė” (toliau – įstaiga), esant COVID-19 ligos (koronaviruso infekcijos) išplitimo pavojui, įvedamas koronaviruso infekcijos plitimą ribojantis režimas.
2. Įstaigoje mokinių ugdymas organizuojamas nuotoliniu būdu.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka. 

